Kas elu tekkis juhuslikult või planeeritult?
Kas Jumala olemasolu saab teaduslikult tõestada?
Endine ateist Pekka Reinikainen töötas 35 aastat arstina,
nüüd viib ta meid teekonnale neid asju uurima.
KAS JUMAL ON OLEMAS?
Meie rakkudes on programmeerimiskeel.
Nii on põhjust küsida, kui palju on bioloogias võimalikke sümboleid ja
erinevaid programmeerimiskeeli, mille hulgast valida?
Arvutid kasutavad nulli ja ühte; nende arvude teatud järjestus
tähendab L-tähte, mõni teine nulli ja ühe järjestus O-tähte, jne
Sel moel saab kodeerida mida tahes, nt mingit soovitud sõna.
Bioloogias ei kasutata arve 0 ja 1, vaid A, C, G ja T, mis tähistavad
kindlaid bioloogilise koodi koostisse valitud biomolekule.
Neist moodustatakse 3-tähelisi kombinatsioone, mis kodeerivad
valkude koostisosi - aminohappeid, millest omakorda ehitatakse üles
meie keha rakuorganellid ja kõik ehituslikud struktuurid.
Nende nelja sümboliga kodeeritakse bioloogias kõik ained, nt valgud st
rakustruktuurid, rakuorganellid jm, mille abil me toimime.
Ribosoomi-nimeline organell toodab neid rakule vajalikke aineid.
Bioloogias on 1,5 x 10 astmel 84 programmeerimiskeele varianti,
seega arv üks, mille järel on kaheksakümmend neli nulli.
Hea on märkida, kas see arv on suur või väike: 10 astmel 84 on väga
suur arv, sest meie universumis on hinnaguliselt vaid 10 astmel 80
elementaarosakest.
Geneetilise koodi päritolu ongi täielik saladus.
Miks on vailitud just selline kood?
Kui arvestada, et kood on juhuslik ja et organismi kõik 20 aminohapet
koos terminaalsignaaliga tuleb kodeerida väemalt ühe koodoniga,
on kõikide võimalike koodonite arv hiigelsuur, 1,5 x 10 astmel 84.
Aega poleks jätkunud kõikide nende koodivariantide tekkeks, sest
sekundeid ateistide-evolutsionistide Suure Paugu universumi ajaloos
on vaid 10 astmel 17, millest ei piisa koodivariantide tekkeks.
Me peame ateistidelt küsima: kus ja kuidas tekkis keeruline DNA-sse
programmeeritud pärilikkusjuhis?
Nad ütlevad, et see juhis võis tekkida mujal ja kanduda Maale,
aga kui see polnud nii, siis pidi see tekkima Maal ja keemiline kood
pidi tekkima elutus füüsikalis- keemilises keskkonnas.
Kui DNA või RNA isegi asetada eluta maailma, siis poleks neis mingit
pärilikkusprogrammi, juhul kui iga koodiahela sümbolit ei oleks enne
mingi tegevuse või mingi toote valmistamiseks programmeeritud.
Ja ka sel juhul peaks enne olemas olema kindlaksmääratud
kommunikatsioonisüsteem, et teate vastuvõtja võiks seda mõista.
Info liikumist ja ainesünteesi ei oleks sellise RNA puhul, mida
ateistid oma selgituses välja pakuvad, tingimata vaja.
Ribosoomid (ensüümilaadsed RNA lõigud) oleks võinud ise täita
lihtsaid ensüümifunktsioone. Ent see ei seletaks, kuidas
tekkis programm, st algoritmi poolt määratud tegevus: alustamine,
lõpetamine, sünteesitava aine hulga määramine, jne.
Me tahame teada, kust on selline süsteem pärit.
Füüsika neli põhijõudu looduses ei tea midagi näiteks
DNA keele tõlkimisest valkude keelde.
Füüsika ja keemia seadused ei suuda seletada, miks on iga sünteesis
osaleva transport-RNA kood õige, miks see ühineb õige ehituskivi
st õige aminohappega ja õige ensüümiga.
Nendele küsimustele pole mingit vastust.
Põhjus-tagajärje füüsika ei suuda ennustada olemasolevat süsteemi,
mis kasutab sümbolikeelt ainete ja regulatsiooni tähistamiseks.
Kolmetäheliste koodonite, kolme bioloogiasümboliga moodustatud
sõnadega, tuleb DNA semantika ja süntaks tõlkida valkude keele
semantikaks ja süntaksiks. Semantika on õpetus märkidest ning
süntaks tähendab lauseehitust ja lause moodustamise reegleid.
Seega on olemas keel ja grammatika ning me peame ateistidelt küsima,
kes on selle keele valinud, kes on selle loonud?
Et oleks usutav ateistide väide, et Jumalat pole, peavad nad suutma
vastata neile küsimustele, me nõuame seda.
Paradoks kumb oli enne, kas muna või kana, on ikka visa probleem.
Geneetilise koodi päritolu pole suudetud selgitada, ei maakeral
ega ka mujal, nagu astrobioloogia on tõestanud.
Mõte esimeste rakkude tulekust Maale miljardite aastate eest,
nagu mõned ateistid väidavad, on vähetõenäoline ja probleemne.
Kuidas oleks rakud teekonnal kuskilt universumi äärtelt siia,
suutnud tapvast kosmilisest kiirgusest hoolimata ellu jääda?
Sellele pole muidugi mingit usutavat vastust.
Võib tõdeda, et DNA programm ei saa tekkida juhuslikult.
Inimese kromosoomide DNA-s on pärilik programm, mis on
algoritmi põhjal järjestatud ja kontrollitud.
Elutu maailma ja DNA programmi vahel on hiigelsuur kuristik.
Algoritm tähendab teatud hulka täpseid tööjuhiseid
mingi ülesande teostamiseks.
Lisaks programmi loomisele tuleb luua ka selle kirjutamise keel.
Aga see pole veel kõik, on vaja ka selle keele tõlkesüsteemi
valkude tootmise jaoks.
Ja nagu ka infotehnoloogias, tuleb siin kasutada programmeerimiskeelt.
Pärilikkusprogrammi mudeli leidmisest ka veel ei piisa,
tuleb luua ka pärilik tegevuste süsteem ja keskkond, st rakk -
see tootmisüksus.
Algoritmprogrammid on abstraktsed, tegu on mittemateriaalse inforeaga,
mis on kirjutatud DNA pärilikkusmolekuli.
Iial pole avastatud, et looduslikud protsessid suudaks luua
abstraktseid programme, kasutaks sümboleid algoritmina või tõlgiks
infot sümboleid kasutades ühest keelesüsteemist teise.
DNA parandussüsteemis on lisaks plaanipärane liiasus, mis
vähendab müra poolt põhjustatud häireid infosiirdes.
Veaparandusvõime on programmeeritud võimalikult heaks.
Kuidas 20 täpset transport RNAd, neid valmistavad ensüümid ja
valke valmistavad aminohapped kujunesid terviklikuks
infot tõlkivaks praktiliseks süsteemiks?
Naturalistlikud füüsika ja keemia seadused seda ei suuda.
Ainult kõikvõimas Jumal suudab seda.
Sellest kõneldakse meile Johannese evangeeliumi 1. peatüki 1. salmis:
Alguses oli Sõna (Joh. 1:1). Sõna esineb ka loomislugudes.
Ja Jumal ütles ja sai, Jumal ütles igal loomispäeval.
Loomislugudes öeldud Sõna on Jeesus Kristus, kelle läbi
on loodud taevas ja maa.
Alguses oli Sõna ja Sõna oli Jumala juures ja Sõna oli Jumal. (Joh. 1)
Kõik on tekkinud Sõna läbi ja maailm ei tundnud Sõna ära.
Sõna tuli omade keskele, ent Sõna e Jeesuse omad ei võtnud teda vastu.
Ja Sõna sai lihaks (Joh. 1).
Jumala poeg, Sõna, kelle läbi on loodud taevas ja maa, sai lihaks.
Sest nõnda on Jumal maailma armastanud, et Ta oma ainusündinud
Poja on andnud, et ükski, kes temasse usub ei hukkuks, vaid et
tal oleks igavene elu - see on Sõna sõnum.
Alguses lõi Jumal taeva ja maa.. Ja Jumal ütles (1 Moos. 1).
Jeesus hõikas valju häälega: "Laatsarus, tule välja!"
Ja surnu tuli välja... (Joh. 12:43-44).
Tänapäevalgi kutsub Jeesus Sind välja surmast igavesse ellu
oma armastava Sõnaga.
Tõlge: Anne Tamberg